Music+Archive

Kedves zenehallgató!

Az alábbiakban Kocsis Csaba néhány zenei alkotását hallhatod. Amennyiben további zeneszámok is érdekelnek, keresd fel az alábbi honlapot:

http://kocsiscsabamusic.wikispaces.com

//**Rege a csodaszarvasról**//

A magyar nép eredetmondájának legszebb feldolgozása Arany János Buda halála című elbeszélő költeményében található a fenti címen ( Hatodik ének ). Hunor és Magor története sok alkotót megihletett, szerény munkámmal én is beállok a sorba. Az alábbiakban Arany János költeményének néhány versszaka hallható megzenésített formában. énekkel: media type="file" key="- Rege a csodaszarvasról - final ének.mp3" width="240" height="20" ének nélkül ( karaoke változat ): media type="file" key="- Rege a csodaszarvasról - final karaoke.mp3" width="240" height="20" dalszöveg:

Regölés énekkel: media type="file" key="Regölés - ének.mp3" width="240" height="20" Regölés ének nélkül ( karaoke változat ): media type="file" key="Regölés - karaoke.mp3" width="240" height="20"

Szarvasűzés énekkel: media type="file" key="Szarvasűzés - ének.mp3" width="240" height="20" Szarvasűzés ének nélkül ( karaoke változat ): media type="file" key="Szarvasűzés - karaoke.mp3" width="240" height="20"

Rege a csodaszarvasról - zenés történelmi játék dalszövegei


 * //Full Throttle//**

Teljes gőzzel. A cím egy kis nosztalgia vonatozásra hív. Ma már kevesen tudják, hogy Magyarországon valaha jelentős volt a vasúti mozdonygyártás. A Ganz MÁVAG 1873-ban gyártotta első mozdonyát, a leghíresebb pedig az 1924-től gyártott 424-es gőzmozdony volt. A vasút sok ezer embernek adott megélhetést, a rossz úthálózat miatt ez volt a legfontosabb közlekedési eszköz.



media type="file" key="Full Throttle.mp3" width="240" height="20"


 * //Carousel - an Homage to Jacques Tati//**

A cím jelentése körhinta. Az alcím szerint ezt a dallamot Jacques Tatinak ajánlom. Kevesen ismerik ma már ezt a kitűnő komikust, pedig az 1960-as években a Nagybátyám című filmje még Oscar-díjat is kapott. Két figurát alkotott: az egyik Monsieur Hulot, amellyel igazi sikereit aratta. Fiatalabb korában azonban Francois, a postás karaktere tért vissza több filmjében. Az alábbi dallam a Kisvárosi ünnep című film hangulatát igyekszik felidézni. Mutatványosok érkeznek a francia kisvárosba az 1950-es években. Fő attrakciójuk a vándormozi és a körhinta. A helyi postásra mindkettő nagy hatást gyakorol.



media type="file" key="Tati mix.mp3" width="240" height="20"


 * //Calypso//**

Odüsszeusz, görög hős Trójából szeretett volna hazajutni Ithaka szigetére, de számtalan kaland nehezítette az útját. Többek között hajótörést szenvedett Ogügié szigeténél, ahol Kalüpszó nimfa mentette meg az életét. Ételt és italt adott neki és társainak. A gyönyörű nimfa beleszeretett a hősbe, és azt akarta, hogy maradjon vele, cserébe halhatatlanságot ajánlott. Odüsszeusz azonban visszavágyott a családjához. Kalüpszó ekkor börtönbe zárta, ahol hét évig raboskodott. Csak azután engedte útnak, hogy Hermész, az istenek hírnöke megküldte neki Zeusz parancsát. Kalüpszó nevének jelentése: elrejtem. A nimfa bódító itallal, zenével és tánccal akarta meghódítani Odüsszeusz szívét.



media type="file" key="Calypso.mp3" width="240" height="20"


 * //Cifra muzsika//**



media type="file" key="Cifra muzsika.mp3" width="240" height="20"


 * //Nocturne//**

A nocturne ( noktürn ) olyan zenei műfaj, amelyet az éjszaka ihletett, ezért általában csendesebb és lassúbb dallamok jellemzik. Gyakran borongós vagy fájdalmas. Az alábbi dallam inkább csak nyugodt, a mindennapok zaja utáni pihenést, ellazulást fejezi ki.



media type="file" key="Nocturne.mp3" width="240" height="20"


 * //Magyarnak születtem//**

A magyar történelem sajnos nem szűkölködik a levert magyar szabadságharcokban. A mindannyiunknak leginkább fájó esemény azonban a történelmi Magyarország elvesztése volt. Mindezek ihlették az alábbi dalt.

media type="file" key="Magyarnak születtem 2.mp3" width="240" height="20" karaoke változat: media type="file" key="Magyarnak születtem karaoke 2.mp3" width="240" height="20" dalszöveg:


 * //Mária fia//**

Az alábbi dallal kívánok boldog karácsonyt mindenkinek!

media type="file" key="Mária fia.mp3" width="240" height="20"


 * //God Rest Ye Merry Gentlemen//**

Régi angol dal, amelyet karácsonykor mutattunk be tánckísérettel.

media type="file" key="God Rest - énekkel.mp3" width="240" height="20"


 * //Dal Aradról//**

Ezt a dalt az aradi vértanúk emlékére írtam. Életüket áldozták a magyar szabadságért 1849. október hatodikán.

media type="file" key="Dal Aradról.mp3" width="240" height="20"

//**Latin**//

Szeretem a pezsgő, latinos zenét. ( Itt a latin nem az ókori Rómára utal, hanem a latin nyelveket beszélő, tehát spanyolul vagy portugálul beszélő népek zenéire. ) Elkezdtem játszani három akkordot, aztán ez lett belőle.

media type="file" key="Latin.mp3" width="240" height="20"


 * //Kolo//**

Sokáig zenéltem aktívan. Magyar népzenészként jópár európai országot bejártam. Különböző fesztiválokon megcsodálhattam az egyes népek kultúráját. A délszláv és a balkáni zenék mindig a kedvenceim voltak. Az alábbi kis dallam szerintem a horvát kolo ( délszláv tánc ) ritmusát és hangulatát idézi, ezért adtam neki ezt a címet.

media type="file" key="Kolo.mp3" width="240" height="20"


 * //SynthRock//**

A rejtélyes cím a szintetizátoros rock rövidítéséből származik. Van egy ősrégi Yamaha szintetizátorom, amin ez a kicsit rockos téma akadt a kezemre. Hozzájött egy kis gitár ( nincs elektromos, így aztán csak amolyan unplugged ), és végül megszületett az alábbi szám.

media type="file" key="SynthRock.mp3" width="240" height="20"


 * //MonoTone//**

A szó jelentése: egy hang. Itt most a G hangról van szó, ugyanis minden akkordban visszatér. A monoton másik jelentése: egyhangú, unalmas. Nem valami jó reklám egy dallamnak. De nem lehet minden pergő és izgalmas. Néha kellenek nyugodt pillanatok az életben. Ez egyébként a kedvenc számom. Miután a kíséretet feljátszottam, improvizáltam ( rögtönöztem ) hozzá egy dallamot, ami megtetszett.

media type="file" key="Mono-Tone.mp3" width="240" height="20"


 * //Old Rocking Chair//**

A dal címe: Az öreg hintaszék. Ha láttál már western filmet a vadnyugati cowboyokról, akkor könnyen elképzelheted a következőt. Az öreg cowboy a verandán ül egy hintaszéken. Kalapja mélyen a szemébe húzva. Naplemente van, a prérin messze ellátni. A cowboy ölében egy puska, mert sosem lehet tudni... media type="file" key="Old Rocking Chair.mp3" width="240" height="20"


 * //Bolgár emlék//**

Valamikor a 80-as években jártam Bulgáriában a Zalai Táncegyüttessel. A szállodai szobában Szíjj Feri barátommal muzsikálgattunk, amikor ennek a dalnak az akkordjai összeálltak. A dallam csak most született meg hozzá. media type="file" key="G-dur master.mp3" width="240" height="20"


 * //Mese a kiscsikóról//**

Főiskolás koromban írtam ezt a kis gyermekdalt. Egy ízben fogyatékosok gyermekotthonában tartottam gitáros-énekes foglalkozást. Paff, Micimackó és a többi dal mellett ezt is előadtam. A gyerekek nagy örömmel fogadták. media type="file" key="Kiscsikóm.mp3" width="240" height="20"


 * //Sunrise//**

A szó napfelkeltét jelent. Az elején még csak fekszel az ágyon és szunyókálsz. Érzed, ahogy az első napsugarak végigsimogatják az arcodat. Utána felmorrannak az első autók és motorok, aztán begördül egy busz. Kinyitod a szemed, és látod, hogy ragyog a nap. Ideje felkelni! media type="file" key="Sunrise.mp3" width="240" height="20"


 * //Autumn Waltz//**

Őszi valcer, azaz keringő. A keringő háromnegyedes lüktetésű tánc. Ez a szerzemény 2010 októberében született. Csak akusztikus gitár van benne három sávon: egy a dallamnak, egy az akkordkíséretnek, egy pedig a basszusnak. media type="file" key="Autumn Waltz.mp3" width="240" height="20"


 * //Peace of Music//**

A szám címe egy szójáték: Piece of Music = zenedarab, ami ugyanúgy ejtendő, mint a Peace of Music, vagyis a zene békéje. Szerintem ez a dallam nyugalmat áraszt, akciófilm zenéjeként mindenesetre nehezen tudnám elképzelni. Hátradőlve hallgatandó.

media type="file" key="Peace of Music with synth.mp3" width="240" height="20"


 * //Latin 2//**

Megszületett egy újabb latinos hangzású dallam. Képzeld magad egy trópusi tengerpartra, ahol a kókuszpálma alatt egy nyugágyban fekszel és közben szürcsölgeted a jéghideg ananászlevet. Lehet a nyugágy helyett függőágy is. Nem messze tőled az árnyékban egy zenekar játszik. Jó szórakozást!

media type="file" key="Latin 2.mp3" width="240" height="20"


 * //Fantasy//**

Ez itt egy édes-bús dallam, ami esti relaxálásra alkalmas. Semmiképpen ne erre próbálj reggel felébredni, mert akkor garantáltan tovább alszol! media type="file" key="Fantasy.mp3" width="240" height="20"


 * //Szamba//**

A szamba portugál szó, és egy afro-brazil táncot jelent, amely a riói karnevál egyik jelképe. Ez a felvétel mondjuk egy három napos tánc után készült, amikor a zenészek fáradtan leülnek a konyhában, és amíg a háziasszony elkészíti az ételt, addig levezetésként még zenélnek egy kicsit. Aztán megérkezik a vatapá, ami nem más, mint rákleves. Jó étvágyat! media type="file" key="Samba 3.mp3" width="240" height="20"


 * //Dancing Mandolins//**

A jókedvű akusztikus gitárok mulatságot tartanak. A sarokban meghúzódik néhány öreg mandolin. Először csak nézik a táncoló gitárokat, majd elkezdenek dobogni a lábukkal - akarom mondani elkezdik pengetni a húrjaikat. Aztán egyszer csak ők is táncra perdülnek. Most már ők járják legelöl. Tillárom haj!! media type="file" key="Dancing Mandolin.mp3" width="240" height="20"


 * //Sunset//**

Próbáltam megragadni a naplemente hangulatát. A kísérőszólam négy akkordot ismételget, a szóló pedig körbejárja, kicsit játszadozik - akárcsak az utolsó fénypászták a domboldalon - aztán megnyugszik. Jó éjszakát!



media type="file" key="Sunset.mp3" width="240" height="20"


 * // Light On Water //**

A természet néha különös formákat hoz létre. Legtöbbjét észre sem vesszük, vagy azért, mert olyan apró vagy azért, mert olyan gyorsan történik. Az esőcsepp is villámgyorsan kisimul, a víz felszínén a fények játékát sem tudjuk követni. Az alábbi dallamban is a hangok, akárcsak a fények a vízen, ide-oda kergetőznek.



media type="file" key="Light On Water.mp3" width="240" height="20"


 * //Floating Maple Leaves//**

Lebegő juharfalevelek a víz felszínén. Három dolog találkozik: a levél, a kő és a víz. Ennek megfelelően három hangszer szólal meg: a gitár, a mandolin és a szintetizátor.



media type="file" key="Floating synth.mp3" width="240" height="20"


 * //Steps On Rock//**

Lépések a sziklán avagy Egy kis rockos talpalávaló. Eric Clapton Unplugged lemeze óta több rockbanda is felvette a keményebb nótáit akusztikus "puhább" kivitelben. Ezeket hívjuk unplugged felvételeknek. Az alábbi szám inkább a neverplugged, azaz sosemvoltplugged műfajba sorolható.



media type="file" key="Steps On Rock.mp3" width="240" height="20"


 * //Farewell//**

A búcsúzások életünk meghatározó és sokszor fájdalmas élményei. De minden búcsúzásban benne vannak az örömteli percek. Az alábbi számra is ez a kettősség jellemző. A bánat és a visszaemlékezés egymást váltva szólal meg.



media type="file" key="Farewell.mp3" width="240" height="20"

További zeneszámok az alábbi oldalon találhatók:

http://kocsiscsabamusic.wikispaces.com